**ZAPISNIK**

sa 5. sjednice Općinskog vijeća Općine Vela Luka održane 03. lipnja 2022. godine u konferencijskoj sali hotela “Korkyra” s početkom u 17.00 sati, javno prenošene putem lokalnih radija (fonozapis čini sastavni dio ovog zapisnika) i društvenih mreža.

Nazočni: Zoran Manestar – predsjednik, Nino Vlašić, Deni Surjan, Milijana Matas, Ivo Burmas,

 Ivan Plantić, Dino Žuvela, Joze Burmas i Ranko Surjan – vijećnici;

 Katarina Gugić – Općinska načelnica, Vanjo Žuvela – tajnik Općinskog vijeća,

 Darko Franulović, Ana Jobst (pridružila se u 1745 sati), Branko Joković – općinski

 pročelnici; Damir Andreis – direktor komunalnih društava

Izočni : Maja Andreis, Maja Radman Barčot– vijećnice (opravdale izostanak),

 Damir Vlašić – budući vijećnik koji je trebao danas prisegnuti (opravdao izostanak),

 Ivan Bačić – vijećnik (nije opravdao izostanak);

 Ivo Žuvela - vijećnik Županijske skupštine (nije opravdao izostanak)

Predsjednik vijeća je na početku zamolio vijećnike da se očituju na dostavljeni Zapisnik sa 4. sjednice vijeća.

Jednoglasno, sa 9 glasova “za”, usvojen je Zapisnik sa 4. sjednice vijeća.

Predsjednik vijeća zatim izvješćuje o promjeni predloženog Dnevnog reda i poziva predstavnike predlagatelja da upoznaju vijećnike s tim.

Ranko Surjan, u ime Mandatnog povjerenstva, predlaže ukinuti 1.točku Dnevnog reda zbog izostanka Damira Vlašića, novog vijećnika umjesto vijećnice koja je dala ostavku, a koji zbog dobivene korone ne može danas prisegnuti na ovu dužnost. Ujedno predlaže prebacivanje ove točke na prvu slijedeću na kojoj će dotični vijećnik moći nazočiti.

Nino Vlašič, u ime Odbora za izbor i imenovanje, predlaže skinuti drugu, treću i četvrtu točku Dnevnog reda iz istog razloga i prebaciti ih na slijedeću sjednicu.

Predsjednik vijeća zaključuje na temelju međustranačkog dogovora da se danas ne može izvršiti verifikacija novog vijećnika. Stoga poziva vijećnike na glasanje za skidanju prve četiri točke Dnevnog reda .

Također i Načelnica, kao predlagatelj, a na temelju sugestije Odbora za komunalnu infrastrukturu, povlači 9.točku Dnevnog reda jer je bolje dati suglasnost kada se Idejni projekt uređenja obale Kale-Vranac kompletira i uključi cijelo područje od Osnovne škole do Posejdona. Predloženo je da se prethodno održi zajednički sastanak predstavnika Općine sa ŽLU Vela Luka u svrhu definiranja najboljeg riješenja za ovo.

Predsjednik vijeća poziva vijećnike da se očituju o ovako izmijenjenom Dnevnom redu.

Sa 7 glasova ”za” i 2 glasa “suzdržana”, prihvaćen je slijedeći

Dnevni red:

1. Vijećnička pitanja i prijedlozi  **1**
2. Donošenje Etičkog kodeksa ponašanja članova Općinskog vijeća Općine Vela Luka
3. Zaključak o prijedlogu imenovanja mrtvozornika za područje Općine Vela Luka
4. Odluka o izradi Ciljanih izmjena i dopuna Urbanističkog plana uređenja „Poduzetničke zone“ Vela Luka zapromjenu trasa planiranih cesta
5. Odluka o izmjeni Odluke o osnivanju Vijeća za prevenciju kriminaliteta, prevenciju u prometu i prevenciju narušavanja javnog reda i mira na području Općine Vela Luka
6. Odluka o predfinanciranju za projekt ,,Ekološke akcije čišćenja podmorja i priobalja akvatorija Vele Luke“
7. Odluka o osnivanju prava služnosti za polaganje kabelskog voda na dionici TS Korkyra – TS Bad – TS Bobovišće
8. Zaključak o primanju na znanje Izvješća  o radu načelnice za razdoblje srpanj – prosinac 2021.g.
9. Zaključak o primanju na znanje Izvješća o naplati općinskih poreza za 2021. godinu
10. Zaključak o primanju na znanje Izvješća o naplati komunalne naknade i komunalnog doprinosa za 2021. godinu
11. Godišnji izvještaj o izvršenju Proračuna Općine Vela Luka za 2021. godinu

 - Obrazloženje

1. Izvješće o izvršenju Programa građenja komunalne infrastrukture na području Općine Vela Luka u 2021. godini
2. Izvješće o izvršenju Programa održavanja komunalne infrastrukture na području Općine Vela Luka u 2021. godini
3. Izvješće o izvršenju Programa uređenja i održavanja mjesnog groblja u 2021.g.
4. Zaključak o primanju na znanje  Izvještaja o izvršenju Socijalnog programa Općine Vela Luka za 2021. godinu
5. Zaključak o primanju na znanje Izvještaja o izvršenju Programa javnih potreba u kulturi, tehničkoj kulturi i športu Općine Vela Luka za 2021. godinu
6. Zaključak o primanju na znanje Izvještaja o izvršenju Programa javnih potreba u odgoju i obrazovanju Općine Vela Luka u 2021. godini
7. Zaključak o primanju na znanje Izvješća o izvršenju Programa potpora poljoprivredi na području općine Vela Luka za razdoblje od 2021. do 2026. godine
8. Zaključak o primanju na znanje Izvješća o izvršenju Programa poticanja razvoja malog gospodarstva, poduzetništva i obrtništva na području općine Vela Luka za 2021. godinu
9. Zaključak o primanju na znanje Izvješća o provedbi Plana gospodarenja otpadom na području Općine Vela Luka u 2021. godini
10. Zaključak o primanju znanje Izvješća o radu davatelja javne usluge (prema članku 22. Uredbe o gospodarenju komunalnim otpadom, "Narodne novine" broj 50/17)

**Točka 1. Vijećnička pitanja i prijedlozi**

Pitanja i prijedloge postavili su vijećnici: Deni Surjan, Ivo Burmas, Joze Burmas, Dino Žuvela, Milijana Matas, Ranko Surjan, Nino Vlašić i Ivan Plantić.

Deni Surjan:

1.(Načelnici): U skladu sa već rečenim prijedlogom na 1.radnoj sjednici o organiziranju

 tematske sjednice po pitanju odnosa Općine i ŽLU Vela Luka, sada predlaže

 teme za tu sjednicu: projekt trajektnog pristaništa, ribarske luke, uređenja obale

**2**

 u mjestu, odnos ŽLU i HPB u vezi bivše tvornice Jadranka, problematika

 postavljanja mozaika, koncesija za naplatu parkinga, sidrišta u uvali Plitvine,

 Gradina i Ošjaku, organizacija Luškog lita, istezalište za brodove i sl.

2.(Načelnici): Tko je zadužen za projekt Sjeverne zaobilaznice i u kojoj je on fazi?

3.(Načelnici): Iz kojeg razloga se ne mogu sva zainteresirana djeca primiti u dječji vrtić?

Ivo Burmas:

4.(Načelnici): Koliko je Općina zaradila u 2021.god. od sidrenja odnosno priveza na

 područjima koje naplaćuje ŽLU Vela Luka?

5.(Načelnici): Je li istina da u Veloj Luci nije postojala sposobna i školovana osoba koja bi se

 postavila na mjesto ravnatelja Doma zdravlja već je zaposlena osoba koja nema

 veze s Lukom?

6.(Načelnici): Kako i kad se misli riješiti prometni kaos u centru mjesta s naglaskom na

 kamione za dostavu robe?

Joze Burmas:

7.(Načelnici): Zašto se uporno izbjegava dati suglasnost na uređenje obale Kale-Vranac pošto

 se o ovome raspravljalo prije godinu dana i sad se tek sjetilo ubaciti još ovaj

 dodatni dio?

8.(Načelnici): Zašto se opstruira svaki projekt ŽLU Vela Luka, pa tako i spajanje na

 kanalizaciju Pomorsko-putničkog terminala kad se tako dovodi u pitanje

 dobivanje uporabne dozvole za njega?

9.(Načelnici): Kada će se asfaltirati dionica ceste Mikulina luka – Bradat za koju su ljudi

 skupili novce?

 Dino Žuvela:

10.(Načelnici):Koliko je čestica i u kojoj vrijednosti do sada otkupljeno u Poduzetničkoj zoni

 a u svrhu izgradnje prometnica i u kojoj fazi je izrada projektne dokumentacije

 za izgradnju sustava otpadnih voda u Poduzetničkoj zoni?

11.(Načelnici):Je li Općina kupila teren na Moćnom lazu za novi dječji vrtić i koliko je

 utrošeno sredstava od planiranih u proračunu za tu namjeru?

12.(Načelnici):Je li Općina kupila teren za novi vatrogasni dom i koliko je utrošeno sredstava

 od planiranih u proračunu za ovu stavku?

Milijana Matas:

13.(Načelnici):Po uzoru na Grad Ploče predlaže u proračunu za slijedeću godinu predvidjeti

 sredstva za sufinanciranje postupaka medicinski pomognute oplodnje za

 podnositelje zahtjeva sa prebivalištem u Veloj Luci.

Ranko Surjan:

14.(Načelnici):Traži pismeno obrazloženje gdje se utrošio višak iz 2020.g., kao i 3 milijuna

 kn dobivenih lani od države za razvoj Općine. **3**

15.(Načelnici):U kojoj je fazi projekt navodnjavanja polja Kruševo, Vrbovica i Bradat?

16.(Načelnici):Što je s postupkom nove katastarske izmjere?

Nino Vlašić:

17.(Načelnici):Je li završen postupak javne nabave za asfaltiranje lokalnih prometnica u Veloj

 Luci, te kada će radovi započeti, kao i koje će se dionice asfaltirati i kolika je

 ukupna cijena ovog komunalnog zahvata?

18.(Načelnici):S obzirom na dugotrajnu sušu, zna li Općina hoće li biti problema sa vodom

 ovo ljeto i kakva je situacija kod vodocrpilišta na Blatskom polju, te u kojoj je

 fazi projekt izgradnje vodocrpne stanice kod Trstenika?

19.(Načelnici): U kojoj je fazi projekt izgradnje vodovodne mreže od uvale Triporte, te od

 budućeg Pomorsko-putničkog terminala do uvale Poplat?

Ivan Plantić:

20.(Načelnici):Nakon završetka postupka javnog savjetovanja, kolika će biti prosječna cijena

 odvoza smeća za prosječno kućanstvo, kao i za pravne osobe?

21.(Načelnici):S obzirom da je već lipanj i turistička sezona, zašto se ne naplaćuje parking u

 Veloj Luci?

22.(Načelnici):Je li izabran izvođač radova na postavljanju kanalizacije od ex.Grebena do

 Pomorsko-putničkog terminala?

Načelnica odgovara na postavljena pitanja.

Ad1) Velika većina današnjih pitanja se odnosi na projekte koji su u ingerenciji ŽLU Vela

 Luka ili je od ŽLU Vela Luka potrebna suglasnost. Stoga će u što hitnijem roku

 predložiti sazivanje ove tematske sjednice.

Ad2) Ovaj projekt vodi ŽUC. Prije 2 godine je Općina Vela Luka sa ŽUC-om organizirala

 sastanak gdje je kao gorući problem istaknuta Sjeverna zaobilaznica. Od tada do danas

 nije se ništa uradilo po tom pitanju već su svi elaborati istekli pa treba dokumentaciju

 raditi ispočetlka. Općina će sa svoje strrane maksimalno nastojati da se ŽUC pokrene.

Ad3) Problem je što danas roditelji puno više davaju djecu u vrtić nego što su to činili ranije.

 Prošle godine je vrtić dobio pismenu prijavu inspekciji od Borisa Žuvele. Inspekcija je

 naložila vrtiću da više neće moći primati toliki broj djece zbog kršenja pedagoškog

 standarda (radi se o ukupno 12 djece viška). Zakoni se moraju poštivati i ovakav isti

 problem postoji u cijeloj državi. Općina maksimalno radi na poboljšanju uvjeta: na

 opremanju postojeće zgrade vrtića, napravljenog projekta za rekonstrukciju postojećeg

 vrtića, prijave EU projekta za poslijepodnevnu smjenu, prijave na natječaje za uređenje

 dvorišta. O planu za novi vrtić je već puno puta govorila. Loše je što jedni drugima

 podmećemo noge a na kraju ispaštaju djeca i njihovi roditelji.

Ad4) Radi se o naknadi za nautički vez i Općina od ŽLU Vela Luka u 2021.g.za ovu

 naknadu je dobila “nula” kuna. **4**

Ad5) Ovo je malo “škakljivo” pitanje i upućeno je na krivu adresu. DNŽ je osnivač Doma

 zdravlja u Veloj Luci i njegovo Upravno vijeće odlučuje o odabiru ravnatelja. Osim

 stručnog kadra, članovi ovog vijeća su u pravilu članovi OO HDZ-a Vela Luka i Blato,

 a koje bira Župan. Mora naglasiti da sa Ravnateljem Doma zdravlja Općina ima

 korektnu i dobru suradnju za sada.

Ad6) Već je spominjala Sjevernu zaobilaznicu koja bi uvelike riješila ovaj nered, kao i

 izmještanje trajektnog pristaništa i benzinske stanice iz centra mjesta. Određene stvari

 bi Općina trebala poboljšati, naročito dostavne punktove ali je to malo teže jer smo na

 kraju otoka a dostava ide preko Orebića. Cjelogodišnja naplata parkinga bi sigurno

 doprinjela poboljšanju situacije.

Ad7) Javnim putem je na više načina već puno puta podržala uređenje obale Kale-Vranac. U

 ožujku prošle godine je ova točka bila na vijeću kada odluka nije donesena. Idejni

 projekt se nakon toga promijenio. U rujnu je bio zajednički sastanak i sa Županom na

 kojem se Općina protivila nasipanju Tranulovog mosta i izgradnji parkirališta na njemu.

 Župan se s tim složio i odlučilo se da se projekt u tom dijelu izmijeni. Također je

 zaključeno da je projekt megalomanski i da je bolja njegova realizacija u fazama. Stigao

 je zahtjev od ŽLU 14.03. da ovo ide na vijeće i ono je stavljeno na današnju, prvu

 sjednicu. Međutim, s obzirom da je iz tog projekta skroz maknut Tranulov most i

 područje sve do Veslačkog kluba, Odbor je predložio da se ova točka skine danas sa

 dnevnog reda dok se ovakvo polovično rješenje ne pretvori u cjelovito. Nada se da će se

 u idućih 7 dana naći zajedničko rješenje.

Ad8) Više puta je već isticala i sada pohvaljuje intezivan rad zadnjih mjeseci na ovome

 Komunalca, Općine i Hrvatskih voda. Radi se o velikom i skupom projektu. Troškovnik

 je napravljen i već su bile 3 javne nabave. Javila se samo 1 firma koja je je prvi puta

 dostavila ponudu na 5,9 milijuna kn bez PDV-a, a zadnji puta ponudu od 6 milijuna

 kn bez PDV-a. Hrvatske vode smatraju da su te cijene previsoke i najvjerojatnije će se

 ići sa novim natječajem. Ove vrijednosti ujedno i pokazuju koliko je sve poskupjelo.

 Slijedeći tjedan će biti on-line sastanak na ovu temu pa će imati više informacija o

 svemu. Ističe baš dobru suradnju Općine i ŽLU Vela Luka na ovome.

Ad9) U utorak je bilo otvaranje ponuda za javnu nabavu. Javile su se tri firme i odabrana je

 najpovoljnija koja je ponudila 949 tisuća kn bez PDV-a. Sada treba čekati 15 dana roka

 za žalbu i onda slijedi potpisivanje ugovora. Trenutrno asfalta nema na cijelom otoku

 Korčuli. Treba malo strpljenja i nade da će se problem čim prije riješiti.

Ad10)Pismeno je već odgovorila i dostavila odgovor u materijalima za vijeće.

Ad11)Teren nije kupljen i neće ga se ni morati kupiti jer je Općina pronašla druge terene na

 Močnom lazu koji su u njezinom 100%-tnom vlasništvu. Shodno tome će se javiti na

 natječaj za gradnju vrtića.

Ad12)S obzirom da je pronađena lokacija i naručeno mjerenje geodeta prije izrade nove

 procjene, trebat će ovaj planirani iznos u proračunu povećati. Radi se o lokaciji

 postojećeg Vatrogasnog doma koje će se širiti na okolne čestice zemlje.

Ad13)Podržava ovaj prijedlog.

**5**

Ad14)Ovo je više pitanje za Pročelnicu za financije pa se o njemu može raspraviti kasnije

 unutar točke o Godišnjem izvještaju o izvršenju proračuna.

Ad15)Nema novu informaciju pa može dostaviti pismeni odgovor kad se raspita.

Ad16)Također će dostaviti pismeni odgovor jer nema novih saznanja.

Ad17)Uz dionicu ceste Mikulina luka-Bradat, asfaltirat će se još: dio ceste u Tankaraca, dio

 ceste Gradina-Stračinćica, druga cesta prema Stračinćici, cesta u centru mjesta ispred

 caffe “Karaka”, kao i u centru mjesta od konobe “Feral” do palme blizu Doma

 umirovljenika. Ukupna cijena je 949 tisuća kn bez PDV-a.

Ad18) i Ad19)Jučer je bio zajednički sastanak sa direktoricom Vodovoda d.o.o. koja je

 izvijestila da za sada stanje nije lose. No ako ove suše potraju, situacija se može

 promijeniti na gore. Vodocrpna stanica kod Trstenika se projektira i ona je važna jer

 kad se izgradi, Vela Luka bi mogla tijekom cijele godine primati vodu preko NPKLM-

 a i ovih bi problema bilo manje. Projektnu dokumentaciju sufinanciraju sve JLS sa

 otoka Korčule i Pelješca. Također je dogovoreno da Vodovod d.o.o. raspiše upite za

 izradu projektne dokumentacije od novog PPT sve do Poplata, s obzirom da ovaj dio

 Triporata, Široke i pola Slatine se projektira u sklopu drugog projekta kojeg radimo

 zajednički sa Općinom Blato.

Ad20)Cijena neće biti 80 kn po članu kućanstva, kao ni 500 kn za nekućanstvo, a kako se

 ,moglo pročitati po društvenim mrežama. Nekućanstva imaju više kategorija pa su im i

 različita umanjenja. Cijena po članu domaćinstva će bit oko 24,80 kn. Javno

 savjetovanje je odrađeno i za Odluku i za Cjenik. Nitko se nije žalio. Treba pričekati

 suglasnost na Cjenik i on će se početi primjenjivati od 01.09.2022.g.

.

Ad21)U Veloj Luci se još uvijek ne naplaćuje parking jer nisu Komunalne djlatnosti doo

 dobili suglasnost na cjenik od ŽLU Vela Luka za ona područja koja su pod njihovom

 ingerencijom. Kako se cjenik mijenjao, zatražena je od njih suglasnost još u travnju ali

 se do danas nije dobio nikakav odgovor. Iako su Komunalne djelatnosti doo

 onemogućene u naplaćivanju parkinga ipak su morali platiti godišnju koncesiju ŽLU

 Vela Luka u iznosu od 70 tisuća kn. Zato su u tijeku pripreme za početak naplaćivanja

 parkinga na područjima koja su u ingerenciji Općine Vela Luka.

Ad22)Na ovo je pitanje već prije odgovorila.

Predsjednik vijeća poziva vijećnike da kratko izraze svoje nezadovoljstvo s odgovorima Načelnice, ako za to imaju potrebu.

Dino Žuvela nije zadovoljan odgovorom na 10.pitanje u vezi Poduzetničke zone. U 5 godina mandata Načelnica nije potrošila ni kune za otkup terena za cestu u Poduzetničkoj zoni koja je najvažniji projekt. Nije zadovoljan ni odgovorom na 11.pitanje u vezi terena za novi vrtić. Sad se govori o nekim stvarima koje su skroz drugačije nego što je prije bilo rečeno pa mu nije jasno što će biti s vrtićem i gdje će on biti. Također nije zadovoljan ni odgovorom na 12.pitanje jer vatrogasci hitno trebaju novi dom.

**6**

Predsjednik vijeća mu nakon već izrečenog upozorenja oduzima riječ jer previše vremena obrazlaže svoje nezadovoljstvo i krši Poslovnik.

Ivan Plantić prijavljuje povredu Poslovnika u ovoj točki jer Dino Žuvela umjesto iznošenja svojeg mišljenja o odgovoru za kojeg nije zadovoljan, drži opširna predavanja o nečemu što nema veze s temom. Treba prestati sa zloupotrebom govornice i s pretjerivanjem.

Joze Burmas nije zadovoljan odgovorom na 7.pitanje jer Načelnica u pravilu demantira samu sebe. Rekla je da nije bila upoznata da će se dio projekta uređenja obale Kale-Vranac izbaciti, a upravo je to objavila na svom profilu nakon sastanka sa Županom u rujnu. Također je ŽLU Vela Luka dostavila Općini zahjtev 08.11.2021.g. za očitovanjem o smanjenju obuhvata ovog projekta. Nije zadovoljan ni s odgovorom na 9.pitanje u vezi asfalta jer se svake godine ponavlja ista priča, zašto se s asfaltiranjem ne krene prije početka turističke sezone?

Ranko Surjan nije zadovoljan što će se dostaviti pismeni odgovori na 15. i 16.pitanje jer to znači da se po pitanju navodnjavanja i katastarske izmjere nije ništa napravilo pošto ovi projekti očito nisu na listi prioriteta.

Ivo Burmas izražava nezadovoljstvo odgovorima na 4. i 5.pitanje jer ne može shvatiti da Općina nije dobila ni kunu od ŽLU Vela Luka od nautičkog turizma, kao što mu nije jasno kako se u županijskoj ustanovi u Veloj Luci zaposlio Blaćanin pa poziva kolege iz Blata da tako i oni postupe i zaposle Lučanina na neku ovako važnu funkciju u Blatu u budućnosti.

Predsjednik vijeća zaključuje da svi koriste ovu točku za rasprave i upozorava vijećnike da će im ako ovako nastave ubuduće oduzimati svima riječ.

**Točka 2.** **Donošenje Etičkog kodeksa ponašanja članova Općinskog vijeća Općine Vela Luka**

Načelnica ukratko izvješćuje o ovoj točki.

Predsjednik vijeća otvara raspravu.

Dino Žuvela, u ime Kluba vijećnika HDZ-a, podržat će ovu odluku ali se pita zašto se ona nije ranije donjela, prije donošenja Odluke o načinu pružanja javne usluge sakupljanju otpada? Ističe čl.11 ove odluke u kojem stoji da je nositelj političke dužnosti obvezan izuzeti se od sudjelovanja u donošenju odluke koja utječe na njegov poslovni interes ili poslovni interes s njim povezane osobe. U donošenju Odluke o minimalnoj cijeni usluge sakupljanja otpada sudjelovala su tri vijećnika povezana sa Komunalcem ili Komunalnim djelatnostima.

Načelnica replicira Dinu Žuveli da njegovim izlaganjem ispada da Općina krši Zakon i da ovu odluku namjerno donosi izvan zakonskih okvira da bi joj određene odluke prošle. To nije istina već je ova odluka upravo u skladu sa Zakonom. Da je ova odluka prije donesena, onda bi i sam vijećnik Dino Žuvela bio u sukobu interesa na prošlom vijeću kod donošenja Odluke o evidenciji nerazvrstanih cesta i Odluke o evidenciji komunalne infrastrukture jer one sadrže određene elemente koje je vijećnik podnio kao privatna stranka protiv Općine Vela Luka. Na prošlom vijeću je HDZ kolektivno napustio sjednicu i nije glasao za ove točke možda upravo iz ovog razloga?! Smatra da je ovakvo izlaganje vijećnika nekorektno. **7**

Dino Žuvela replicira Načelnici o kakvom njegovom sukobu interesa govori kad on nije ni bio prisutan na tom dijelu sjednice?

Ivo Burmas podržava ovu odluku jer smatra da će svih dovesti u red da paze što i kome govore. U tom smislu ističe 9.točku u čl.5 koja kaže da se nositelji političkih dužnosti trebaju pridržavati i temeljnog načela “zabrane svjesnog iznošenja neistina”.

Ivan Plantić također podržava Odluku koju smatra prijeko potrebnom i žao mu je što se i prije nije donjela. Upravo iz razloga što su svi svjedoci verbalnih kanonada, verbalne agresije, napuštanja sjednica, kršenja Poslovnika, iznošenja neistina i sl. na ovim sjednicama. Etičkim kodeksom se uređuje sprječavanje sukoba interesa između privatnog i javnog interesa. Stoga se nada da će se ovom odlukom povećati kvaliteta rada vijeća i jedino mu je žao što nije propisana neka ozbiljnija kaznena mjera za one koji ovaj kodeks krše.

Jednoglasno, sa 9 glasova “za”, donesen je

**Etički kodeks ponašanja vijećnika i članova radnih tijela Općinskog vijeća**

**Općine Vela Luka**

 (prema materijalima u privitku)

**Točka 3.** **Zaključak o prijedlogu imenovanja mrtvozornika za područje Općine Vela Luka**

Načelnica ukratko objašnjava ovaj zaključak.

Ivan Plantić trenutno napušta sjednicu u 1841 sati.

Jednoglasno, sa 8 glasova „za“, donesen je

**ZAKLJUČAK**

**o prijedlogu imenovanja mrtvozornika za područje Općine Vela Luka**

(prema materijalima u privitku)

**Točka 4. Odluka o izradi Ciljanih izmjena i dopuna Urbanističkog plana uređenja „Poduzetničke zone“ Vela Luka za promjenu trasa planiranih cesta**

Darko Franulović, Pročelnik Upravnog odjela za gospodarenje prostorom i komunalne djelatnosti, ukratko objašnjava Odluku.

Ivan Plantić se vraća na sjednicu u 1848 sati.

Nino Vlašić, u ime Odbora za komunalnu infrastrukturu, predlaže prihvaćanje ove točke.

**8**

Dino Žuvela ističe da je zahtjev investitora za izmjenom UPU-a bio 20.09.2021.g. i trebalo je Općini 5 mjeseci da se pokrene. Prema Zakonu o prostornom uređenju ova odluka treba sadržavati rok za izradu Nacrta konačnog prijedloga Ciljanih izmjena i dopuna ovog UPU-a, a toga ovdje nema. U tome vidi neozbiljnost Općine. Ipak će podržati ovu točku jer je prijedlog investitora na mjestu i time će doprinjeti razvoju poduzetništva.

Ivo Burmas će podržati Odluku i pita hoće li investitor financirati ove izmjene, kako se bilo i odlučilo da podnositelj zahtjeva podmiruje trošak izmjena? Također ističe da se ovom izmjenom cesta skroz diže sa investitorove čestice i prelazi cijela na susjednu česticu što smatra da nije u redu i sasvim korektno.

Načelnica odgovara da u čl.12 piše da ove izmjene financira investitor, u ovom slučaju Vela Luka trgovina d.d. Demantira vijećnika Dina Žuvelu da je Općina prilikom izrade UPU-a znala odmah da tu cesta ne smije biti jer u tom slučaju ne bi dobila potrebne suglasnosti od javnopravnih tijela. Što se tiče protoka 5 mjeseci, u tom periodu je Općina odradila nekoliko sastanaka sa investitorom na kojima se dogovorilo da će ove izmjene ići na prvu sjednicu vijeća u 2022.g, a nakon što se dobije mišljenje Županije.

Dino Žuvela ističe kako su uvijek neki sastanci, studije, idejna rješenja i slično i na tome sve stane. Ovo je prebitna tema jer je Poduzetnička zona ključna za opstanak i razvoj mjesta. Zato treba ubrzati procedure i za početak barem navesti rok za izradu.

Sa 8 glasova “za” i 1 glasom “suzdržanim”, donesena je

**ODLUKA**

**o izradi Ciljanih izmjena i dopuna Urbanističkog plana uređenja „Poduzetničke zone“**

 **Vela Luka za promjenu trasa planiranih cesta**

(prema materijalima u privitku)

**Točka 5.** **Odluka o izmjeni Odluke o osnivanju Vijeća za prevenciju kriminaliteta, prevenciju u prometu i prevenciju narušavanja javnog reda i mira na području Općine Vela Luka**

Branko Joković, Pročelnik Upravnog odjela za društvene djelatnosti, poljoprivredu i gospodarstvo, ukratko objašnjava ovu odluku. Na početku je svima pismeno podnio amandman u ime predlagatelja: među članove Vijeća za prevenciju kriminaliteta, prevenciju u prometu i prevenciju narušavanja javnog reda i mira na području Općine Vela Luka ubaciti omaškom izostavljenog Ravnatelja Doma zdravlja “Dr.Ante Franulović” Vela Luka.

Ivan Plantić, u ime Socijalnog vijeća, predlaže prihvaćanje ove odluke.

Predsjednik vijeća otvara raspravu.

Ivan Plantić pohvaljuje ovo Vijeće i upozorava da policija više povede računa u noćima sa petka na subotu i sa subote na nedjelju na ponašanje mladih i narušavanju javnog reda i mira.

Jednoglasno, sa 9 glasova “za”, donesena je

**9**

**ODLUKA**

**o izmjeni i dopuni Odluke o osnivanju Vijeća za prevenciju kriminaliteta, prevenciju u prometu i prevenciju narušavanja javnog reda i mira na području Općine Vela Luka**

 (prema materijalima u privitku)

**Točka 6. Odluka o predfinanciranju za projekt ,,Ekološke akcije čišćenja podmorja i priobalja akvatorija Vele Luke“**

Pročelnik Franulović uvodno govori par riječi o ovome.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Joze Burmas pohvaljuje ovu odluku i podržat će je.

Načelnica ističe da je ovo 4.projekt koji se financira putem natječaja FLAG-a i to 3 projekta Komunalnih djelatnosti i 1 projekt TZO Vela Luka.

Ranko Surjan također pohvaljuje ovaj projekt kao i rad svih onih iz Komunalnih djelatnosti na ova 3 projekta do sada.

Jednoglasno, sa 9 glasova “za”, donesena je

**ODLUKA**

**o predfinanciranju za projekt ,,Ekološke akcije čišćenja podmorja i priobalja**

**akvatorija Vele Luke“**

 (prema materijalima u privitku)

**Točka 7. Odluka o osnivanju prava služnosti za polaganje kabelskog voda na dionici TS Korkyra – TS Bad – TS Bobovišće**

Pročelnik Franulović ukratko izvješćuje o ovoj odluci.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Jednoglasno, sa 9 glasova “za”, donesena je

 **ODLUKA**

**o osnivanju prava služnosti za polaganje kabelskog voda na dionici**

 **TS Korkyra – TS Bad – TS Bobovišće**

(prema materijalima u privitku)

**Točka 8.** **Zaključak o primanju na znanje Izvješća  o radu načelnice za razdoblje srpanj – prosinac 2021.g.**

Načelnica izvješćuje o svom radu u ovom periodu.

**10**

Dino Žuvela ističe da se od 22 stranice ovog izvješća samo 2,5 stranice odnose na isključivi rad Načelnice. Ostalo su poslovi koje su odradili upravni odjeli. Na dvije stranice su popisane sve odluke vijeća. Na jednoj stranici su akti Načelnice odnosno odluke tko će biti na kojoj funkciji. Na pola stranice je informiranje javnosti a na drugoj polovini protokolarne dužnosti, odnosno manifestacije na kojima je Načelnica sudjelovala (Trag u beskraju, Vela Luka Outdoors, Advent u Veloj Luci i sl.). Pita se je li ovo izvješće o radu ili izvješće o zabavljanju?! Gdje je među nabrojanim sastancima i sastanci sa izrađivačem prostornog plana? Izvješće za gospodarstvo i turizam je stalo na pola stranice. Nema ništa od velikih projekata i njihove realizacije jer se malo radi.

Načelnica se neće upuštati u raspravu sa oporbom jer je posao oporbe da iskrivljuje stvari. Smatra da se iz izvješća vidi da se radilo a uvijek može više. Sastanci na temu prostornog plana su bili. Možda ih je ispustila staviti u ovo izvješće. Dužnost joj je i kao Načelnici i kao predsjednici TZ nazočiti kulturnim manifestacijama. Stil pisanja izvješća je u slobdnoj formi jer nije unaprijed zadan pa Načelnica sama odlučuje što će u njega staviti ili ne.

Dino Žuvela replicira da se od 2013.god. pa do danas napravilo samo Idejno rješenje rekonstrukcije Zadružnog doma i njegova prezentacija. To je vrlo malo jer je zgrada u katastrofalnom stanju i moglo ju se barem očistiti i sanirati krov.

Ivan Plantić zaključuje da se oporba gubi i skreće sa teme. Nastupa sa krivih pozicija, vrijeđa na osobnoj razini a to je sve posljedica frustarcija nemoći, neznanja i nesposobnosti da svoj nastup artikuliraju na smisleniji način. Međutim, većina Velolučana ne dijeli njihovo mišljenje već smatra da Načelnica dobro radi svoj posao kad su je opet izabrali na tu funkciju.

Sa 7 glasova “za” i 2 glasa “protiv”, donesen je

**ZAKLJUČAK**

**o primanju na znanje Izvješća  o radu načelnice za razdoblje srpanj – prosinac 2021.g.**

(prema materijalima u privitku)

**Točka 9. Zaključak o primanju na znanje Izvješća o naplati općinskih poreza za 2021.g.**

Ana Jobst, Pročelnica Upravnog odjela za proračun i financije, ukratko objašnjava ovu točku.

Deni Surjan, u ime Odbora za proračun i financije, predlaže prihvaćanje ove točke.

Dino Žuvela ističe da je objektivni pokazatelj da Općina ide u krivom smjeru pomoć države koju smo lani dobili u iznosu od 3 milijuna kn, a ove ćemo godine dobiti je u još većem iznosu. To su nenamjenska sredstva koja se dodjeljuju siromašnim općinama i što je ta pomoć veća to je općina u lošijem stanju. Umjesto da se ta pomoć uloži u kapitalne projekte (Zadružni dom, ceste, novi vrtić, vatrogasni dom i sl.), Načelnica je povećala plaću. Višak sa kojim se Načelnica hvali nije dobit jer Općina nije firma, već je to neizvršeni rad. U našoj općini se prošle godine uplatilo 3.326.000,00 kn poreza na dohodak a to su sredstva koja idu državi a onda se kroz Fond fiskalnog izravnjavanja vraćaju općini.

Ivan Plantić replicira vijećniku Dinu Žuveli da stalno spominje plaću Načelnice, a ništa ne govori o nedavno objavljenoj imovinskoj kartici gdje osoba u Veloj Luci prima plaću od 13.300,00 kn i to ona koja se uknjižila 1/1 na cijeli obalni pojas. **11**

Načelnica replicira vijećniku Dinu Žuveli u vezi fiskalnog izravnjavanja da to nije socijalna pomoć koju prima skoro cijela DNŽ osim Dubrovnika, Župe dubrovačke, Dubrovačkog primorja i Konavala već su to sredstva prema Odluci o fiskalnom izravnjavanju za pojedine općine i gradove, a prema Zakonu o financiranju JLS. Ta sredstva se primaju od 2018.god. i zahvaljujući njima Općina je realizirala veliki dio projekata. I kad se skinu ova sredstva, nije nikad bilo veće ostvarenje proračuna što znači da se ide u tendenciju rasta i još podsjeća da je 2021. bila pandemijska godina. Govori na primjerima drugih općina iz čega se vidi da ne stoji zaključak Dina Žuvele da što je pomoć od države veća, to je ta općina siromašnija.

Dino Žuvela replicira vijećniku Ivanu Plantiću da spominje plaću nekog trećeg koji nije član vijeća. Također replicira Načelnici da ova pomoć od države je u biti socijalna pomoć jer se isplaćuje nerazvijenim općinama, pa je tako ne prima ni Hvar, ni istarske općine kao ni neke zagrebačke općine.

Ivo Burmas ističe kako je prošlu godinu smanjena naplata poreza na kuće za odmor jer se nisu vršile ovrhe. Zanima ga hoće li se sada ovršiti i ove dvije zadnje godine koje nisu da ne bi ovaj dug prešao u zastaru?

Pročelnica Jobst odgovara da je zastara za ovaj porez 5 godina. Nedavno je Općina poslala opomene svim fizičkim osobama i naručen je program za ovrhe, pa će u budućnosti naplata ovog poreza biti učinkovitija.

Sa 7 glasova „za“ i 2 glasa „protiv“, donesen je

**ZAKLJUČAK**

 **o primanju na znanje Izvješća o naplati općinskih poreza za 2021.g.**

 (prema materijalima u privitku)

**Točka 10. Zaključak o primanju na znanje Izvješća o naplati komunalne naknade i komunalnog doprinosa za 2021. godinu**

Pročelnica Jobst ukratko objašnjava ovaj zaključak.

Deni Surjan, u ime Odbora za proračun i financije, predlaže prihvaćanje ovog zaključka.

Sa 7 glasova „za“ i 2 glasa „protiv“, donesen je

**ZAKLJUČAK**

**o primanju na znanje Izvješća o naplati komunalne naknade i komunalnog doprinosa za 2021. godinu**

 (prema materijalima u privitku)

**Točka 11. Godišnji izvještaj o izvršenju Proračuna Općine Vela Luka za 2021. godinu - Obrazloženje**

Predsjednik vijeća predlaže objediniti raspravu od 11.točke do 19.točke jer su ovi programi sadržani u proračunu, a onda da se zasebno glasa za svaku pojedinu točku.

**12**

Pročelnica Jobst ukratko obrazlaže Godišnji izvještaj o izvršenju Proračuna Općine za 2021.

Deni Surjan, u ime Odbora za proračun i financije, predlaže prihvaćanje ove točke.

Nino Vlašić, u ime Odbora za komunalnu infrastrukturu, predlaže prihvaćanje Izvješća o izvršenju: Programa građenja komunalne infrastruktue, Programa održavanja komunalne infrastrukture, Programu uređenja i održavanja mjesnog groblja, te Programa poticanja razvoja malog gospodarstva, poduzetništva i obrtništva.

Predsjednik vijeća, u ime Odbora za gospodarstvo i poljoprivredu, predlaže prihvaćanje Izvješća o izvršenju: Programa potpora poljoprivredi, te Programa poticanja razvoja malog gospodarstva, poduzetništva i obrtništva.

Ivan Plantić, u ime Socijalnog vijeća, predlaže prihvaćanje Izvještaja o izvršenju Socijalnog programa.

Ivo Burmas, u ime Odbora za kulturu, tehničku kulturu i šport, predlaže prihvaćanje Izvještaja o izvršenju Programa javnih potreba u kulturi, tehničkoj kulturi i športu.

Dino Žuvela ističe da je ovo najvažnija točka. Krajem 2020.g. izglasao se proračun od skoro 21,5 milijuna kn. Onda je došao rebalans krajem godine i skinulo se 3,5 milijuna kn, a to su neizvršeni kapitalni projekti. Sada smo došli na Godišnji izvještaj o izvršnju proračuna gdje smo umanjili ga na 16.780.000,00 kn + višak. To je razlika od 4,5 milijuna kn. Ne može s tim biti nikako zadovoljan jer se više ulaže u “hladni pogon” (plaće), nego u razvojne projekte. Plaće su se podijelile a da se nisu ostvarili planirani zadaci.

Načelnica odgovara Dinu Žuveli da stalno spominje njezinu plaću, pa ističe da njoj mjesečno neto dolazi plaća u iznosu od 10.900,00 kn, a ravnatelj ŽLU Vela Luka ima neto plaću od 13.300,00 kn. Što se tiče neizvršenih projekata, većina realiziranih “nula” su ujedno i planirane “nule”. Svaka općinska vlast ima svoje prioritete. Stoga ponavlja riječi HDZ-ovog saborskog zastupnika Branka Bačića kojima je odgovorio na slična pitanja kolega iz oporbe vezano za neizvršenje proračuna: ”Kad se donosi proračun, unaprijed se zna da će određene stavke ostati “nule” jer je nemoguće sve ostvariti.” Kad se donosio ovaj proračun, HDZ je rekao da je prenapuhan i da će se ostvariti svega 10-tak milijuna kn i to sa fiskalnim izravnjavanjem. Planirali su se prihodi od 17.945.000,00 kn a ostvareno je 18.416.000,00 kn. Nikad nije bilo veće izvršenje proračuna i kad se skine fiskalno izravnjavanje. Planirali su se rashodi od 17.945.000,00 kn a ostvarili su se u iznosu od 16.7800.000,00 kn. Upozorava vijećnika Dina Žuvelu na nekorektno prozivanje Načelnice pogotovo na osobnoj razini.

Dino Žuvela replicira Načlenici da nije korektna kad zavarava javnost da je proračun izvršen 90 i nešto posto. Taj postotrak je realiziran u odnosu na rebalansirani proračun, a on je govorio u odnosu na prvobitno doneseni proračun. Poziva Pročelnicu da ona sve ovo objasni.

Pročelnica Jobst objašnjava da kad se donese rebalans, on postaje novi, važeći proračun. Godišnje izvršenje proračuna se uvijek gleda u odnosu na zadnji rebalans. Vezano za **13**

trošak za plaće, to se odnosi na plaće zaposlenih u Općini, kao i Načelnice, zaposlenih na projektu Joint SECAP, u javnim radovima, u CZK, u Dječjem vrtiću i u Narodnoj knjižnici.

Dino Žuvela replicira da on nije ni rekao da se to odnosi samo na plaće u Općini, već je temeljno bilo naglasiti koliki je trošak na plaće u odnosu na kapitalne projekte. Ponovo ističe pravu izvršenost onog 1.proračuna, a drugo je kako se to tehnički prezentira. Kad se nema što za reći skreće se pozornost na Sabor i ostalo što nisu teme za vijeće.

Pročelnica Jobst objašnjava da se gledaju prihodi koji su zadani zakonima i onima što nam pripada. Ne može se cijeli proračun potrošiti na plaće jer je zakonsko ograničenje 20 %.

Ivo Burmas je zadovoljan izvršenjem proračuna i uvijek može više i bolje. Pohvaljuje što se sportu isplatio cjelokupni iznos i što su neke udruge vratile sredstva jer nisu projekte realizirale zbog korone i drugih opravdanih razloga. Nada se do godine povećanju i proračuna i sredstava za udruge u kulturi i sportu.

Ranko Surjan smatra da može i mora više i bolje, pogotovo kod poljoprivrede i gospodarstva.

Načelnica ističe da je na Odboru za poljoprivredu i gospodarstvo bila konstruktivna rasprava za ubacivanjem dodatnih mjera u svrhu poboljšanja situacije. Ističe da je na str.15 vidljivo da je na dan 31.12.2021.g. Općina ostvarila manjak prihoda, ali kad se prenese višak prihoda iz 2020.g., što se po Zakonu mora, završavamo 2021.godinu sa viškom prihoda.

Joze Burmas ističe planiranih 16.822,00 kn za mjere u poljoprivredi, a ostvarenih svega 14.420,85 kn što je zaista malo.

Načelnica objašnjava da su to mjere koje raspisuje Općina i natječaji traju tokom cijele godine. Jednostavno nema interesa pa poziva poljoprivrednike na veći odaziv.

Dino Žuvela ističe da je planirani iznos za poljoprivredu manji nego što je bruto plaća Načelnice. Opet joj je netko drugi kriv, ovog puta poljoprivrednici koji nisu zainteresirani. A postoje poljoprivrednici koji se sami javljau na EU fondove jer nemaju ovdje koga pitati za pomoć.

Načelnica replicira Dinu Žuveli da izokreće podatke koji pišu u materijalima gdje lijepo stoji da se 2 planirane potpore za obnovu zapuštenih poljoprivrednih površina nisu isplatile jer se te površine nisu obnovile u zadanom roku propisanom Pravilnikom. Nije istina da se poljoprivrednici nemaju kome obratiti kad u Općini postoji Upavni odjel za poljoprivredu i gospodarstvo već godinama. Općina je i član LAG-a 5, koji pomaže ljudima, a nedavno je osnovan i Poduzetnički inkubator.

Predsjednik vijeća naglašava da je na Odboru sugerirao povećanje sredstava za poljoprivredu u idućem proračunu. Ističe podatak koji je tek nedavno saznao da se ne mogu preklapati potpore koje se dobivaju za istu stvar od države, županije i Općine.

Dino Žuvela replicira da Općina onda može propisati ulaganja koja se neće preklapati. Da su potpore od Općine veće, možda bi se ljudi više javljali i za stvari koje se preklapaju odabirali Općinu. Potpore u poljoprivredi se mogu kombinirati i sa turizmom. **14**

Načelnica pita je li logičnije da poljoprivrednici uz pomoć Općine koriste sredstva EU, a da općiska sredstva onda ostanu za druge namjene?

Ranko Surjan se slaže da treba što više povlačiti sredstva od EU ali i općinska sredstva za poljoprivredu moraju biti veća.

Dino Žuvela se osvrće na Program poticanja razvoja malog gospodarstva koji je isto vrlo ključan. Izvršen je sa 188 tisuća kn a planirano je 480 tisuća kn, što je također vrlo malo, a izvršenje je sramotno malo. Za usporedbu ističe trošak božiće rasvjete od 170 tisuća kn.

Načelnica naglašava da se za ovaj program od planiranih 187.560,00 kn realiziralo 188.564,63 kn. Najviše se izdvojilo na potpore zapošljavanja gdje se potrošilo više od planiranog zbog većeg interesa. Poziva vijećnika Dina Žuvelu da objasni odakle mu ovaj iznos za blagdansko ukrašavanje kad u Programu održavanja komunalne infrastrukture, pod “Održavanje javne rasvjete” stoji: za utrošenu el.energiju za javnu rasvjetu 161 tisuća kn, a za tekuće održavanje i blagdansko ukrašavanje 166 tisuća kn?

Dino Žuvela govori da je zaokružio 166 tisuća na 170 tisuća i da Načelnica kad ne zna što reći uvijek optužuje drugoga. Namjera mu je bila ukazati koliko se troši na druge manje važne stvari u odnosu na važno gospodarstvo. U prilog tome ističe i trošak od 220 tisuća kn za održavanje groblja, znači ulažemo i tu više nego u poduzetništvo. Žao mu je što samo on, kao vijećnik, sudjeluje u raspravi. Osvrće se na Program građenja komunalne infrastrukture, za koji smo predvidjeli u prvobitnom proračunu 848 tisuća kn, a izvršeno je 642 tisuće kn. U obrazloženju stoji da je to zato što se prikupilo manje sredstava od donacija od očekivanog. Znači da koliko ljudi plate za ceste toliko će Općina odraditi. To je skroz krivo jer su ceste općinsko vlasništvo koje ona mora odraditi iz svojih redovnih prihoda, a ne da te prihode troši na plaće.

Načelnica zaključuje da Dino Žuvela čini predstavu od ovog vijeća. U ovom programu piše da je ukupno realizirano 809 tisuća kn, a 642 tisuće kn se odnose na uređenje nerazvrstanih cesta. Ovaj model sufinanciranja asfaltiranja postoji u Općini već 10-tak godina i ona je nastavila sa njim. Pohvalno je od građana što pomažu Općini. Nije istina da se samo na temelju sredstava od građana asfaltiraju ceste, a to se i vidi u Programu.

Dino Žuvela opet ističe da Načelnica ne može uzvratiti sa argumentom, ni sa projektom, ni sa konkretnim podatkom već ide na uvrede na osobnoj razini. Puno je cesta nedovršeno od planiranih, kao ni sustav odvodnje, ni parkiralište na groblju i sl. Nije pravedno da građani kupe sredstva za asfalitiranje dok Načelnica sebi povećava plaću.

Načelnica replicira da je upravo ona izložena konstantno osobnim uvredama od strane vijećnika Dina Žuvele i da tako nije bilo nikada na vijeću. Ona njega nije vrijeđala već je ponavljala njegove riječi sa prijašnjih sjednica. Veseli se donešenom Etičkom kodeksu da se kvaliteta rasprava na sjednicama podigne na viši nivo. Dina Žuvelu smeta što se prvi put povećala plaća Načelnice nakon 11 godina u trenutku kada Općina dobro posluje. Nije ga smetalo što se prije 11 godina kad je Općina bila u minusu, povećala plača Načelnika i njegove zamjenice, oboje iz redova HDZ-a i to nakon svega 2 mjeseca njihovog mandata. Znači da nisu kriteriji za svih isti.

Predsjednik vijeća upozorava svih da se drže teme. Poziva vijećnike na glasanje po redu **15**

od ove 11.točke pa sve do 19.točke.

Sa 7 glasova “za” i 2 glasa “protiv”, donesen je

**Godišnji izvještaj**

**o izvršenju Proračuna Općine Vela Luka za 2021. godinu**

(prema materijalima u privitku)

**Točka 12.** **Izvješće o izvršenju Programa građenja komunalne infrastrukture na području Općine Vela Luka u 2021. godini**

Sa 7 glasova „za“ i 2 glasa „protiv“, prihvatilo se

**IZVJEŠĆE**

**o izvršenju Programa građenja komunalne infrastructure**

 **na području Općine Vela Luka u 2021. godini**

(prema materijalima u privitku)

**13.** **Izvješće o izvršenju Programa održavanja komunalne infrastrukture na području Općine Vela Luka u 2021. godini**

Sa 7 glasova „za“ i 2 glasa „protiv“, prihvatilo se

**IZVJEŠĆE**

**o izvršenju Programa održavanja komunalne infrastrukture**

**na području Općine Vela Luka u 2021. godini**

(prema materijalima u privitku)

**14.** **Izvješće o izvršenju Programa uređenja i održavanja mjesnog groblja u 2021.g.**

Sa 7 glasova „za“ i 2 glasa „protiv“, prihvatilo se

**IZVJEŠĆE**

**o izvršenju Programa uređenja i održavanja mjesnog groblja u 2021.g.**

(prema materijalima u privitku)

**15. Zaključak o primanju na znanje Izvještaja o izvršenju Socijalnog programa Općine Vela Luka za 2021. godinu**

Sa 7 glasova „za“ i 2 glasa „suzdržana“, donesen je

**16**

**ZAKLJUČAK**

**o primanju na znanje Izvještaja o izvršenju Socijalnog programa**

**Općine Vela Luka za 2021.godinu**

(prema materijalima u privitku)

**16. Zaključak o primanju na znanje Izvještaja o izvršenju Programa javnih potreba u kulturi, tehničkoj kulturi i športu Općine Vela Luka za 2021. godinu**

Sa 7 glasova „za“ i 2 glasa „suzdržana“, donesen je

**ZAKLJUČAK**

 **o primanju na znanje Izvještaja o izvršenju Programa javnih potreba u kulturi, tehničkoj kulturi i športu Općine Vela Luka za 2021. godinu**

(prema materijalima u privitku)

**17. Zaključak o primanju na znanje Izvještaja o izvršenju Programa javnih potreba u odgoju i obrazovanju Općine Vela Luka u 2021. godini**

Sa 7 glasova „za“ i 2 glasa „suzdržana“, donesen je

**ZAKLJUČAK**

**o primanju na znanje Izvještaja o izvršenju Programa javnih potreba u odgoju i obrazovanju Općine Vela Luka u 2021. godini**

(prema materijalima u privitku)

**18. Zaključak o primanju na znanje Izvješća o izvršenju Programa potpora poljoprivredi na području općine Vela Luka za razdoblje od 2021. do 2026. godine**

Sa 6 glasova “za”, 1 glasom “suzdržanim” i 2 glasa “protiv”, donesen je

**ZAKLJUČAK**

**o primanju na znanje Izvješća o izvršenju Programa potpora poljoprivredi na području općine Vela Luka za razdoblje od 2021. do 2026. godine**

(prema materijalima u privitku)

**17**

**19. Zaključak o primanju na znanje Izvješća o izvršenju Programa poticanja razvoja malog gospodarstva, poduzetništva i obrtništva na području općine Vela Luka za 2021. godinu**

Sa 6 glasova “za”, 1 glasom “suzdržanim” i 2 glasa “protiv”, donesen je

**ZAKLJUČAK**

**o primanju na znanje Izvješća o izvršenju Programa poticanja razvoja malog gospodarstva, poduzetništva i obrtništva na području općine Vela Luka za 2021. godinu**

(prema materijalima u privitku)

**20. Zaključak o primanju na znanje Izvješća o provedbi Plana gospodarenja otpadom na području Općine Vela Luka u 2021. godini**

Pročelnik Franulović ukratko govori o ovome.

Nino Vlašić, u ime Odbora za komunalnu infrastrukturu, predlaže prihvaćanje ove točke.

Dino Žuvela primjećuje da se po ovom programu dosta učinilo a za to su sazlužna sva tijela nabrojana u njemu: od Općine preko ministarstava, svjetske banke, EU fondova…Međutim ima još puno mjesta za napredak. Mnogi projekti koji se prikazuju kao samostalni, općinski su u stvari zakonska obaveza, kao npr.izgradnja Reciklažnog dvorišta. Oko ograđenog prostora Reciklažnog dvorišta odlažu se nanosi olupina, iskopa, namještaja…U izvještaju su nabrojana žarišta otpada koje Općina ne uklanja već i ona sama tu odlaže komunalni otpad. To je upravo jedini razlog zbog kojeg neće podržati ovo izvješće jer bi Općina svojim primjerom trebala pokazati kako se štiti okoliš.

Načelnica potvrđuje da su reciklažna dvorišta zakonska obaveza ali ipak nisu ih sve općine izgradile, npr.Korčula. Općina Vela Luka je u zadnjih 5-6 godina puno uložila u projekte zaštite okoliša i mogla bi biti primjer drugim općinama po tom pitanju. Stoga je lani proglašena među 10 najboljih općina prema izdvojenim sredstvima za zaštitu okoliša.

Joze Burmas ističe da nije sve tako bajno i da ima po mjestu puno kritičnih točaka sa komunalnim neredom. Kupila se aplikacija “Zakrpaj to”, koja nema više svoju mobilnu verziju. To treba poboljšati da bude što dostupnija ljudima.

Sa 7 glasova “za” i 2 glasa “suzdržana”, donesen je

**ZAKLJUČAK**

**o primanju na znanje Izvješća o provedbi Plana gospodarenja otpadom na području Općine Vela Luka u 2021. godini**

(prema materijalima u privitku)

**18**

**21.** **Zaključak o primanju znanje Izvješća o radu davatelja javne usluge (prema članku 22. Uredbe o gospodarenju komunalnim otpadom, "Narodne novine" broj 50/17)**

Pročelnik Franulović kratko govori o ovom zaključku.

Nino Vlašić, u ime Odbora za komunalnu infrastrukturu, predlaže prihvaćanje Zaključka.

Sa 7 glasova “za” i 2 glasa “protiv”, donesen je

**ZAKLJUČAK**

**o primanju znanje Izvješća o radu davatelja javne usluge (prema članku 22. Uredbe o gospodarenju komunalnim otpadom, "Narodne novine" broj 50/17)**

(prema materijalima u privitku)

Sjednica je završena u 2115 sati.

Zapisničar: Predsjednik:

Tatjana Žuvela Zoran Manestar

**KLASA:024-02/22-01/001**

**URBROJ:2117-21-03**

**19**